בלאק פריידיי (חגיגות)

בלאק פריידיי (באנגלית: Black Friday), המוכר גם כמד פריידיי (Mad Friday), פרנטיק פריידיי (Frantic Friday) ובלאק איי פריידיי (Black Eye Friday) הוא כינוי ליום שישי האחרון לפני חג המולד בבריטניה הגדולה. זהו הלילה הפופולרי ביותר לעריכת מסיבות חג מולד במפעלים ובמשרדים, וכתוצאה מכך הוא אחד הלילות העמוסים ביותר בשנה עבור שירותי העזרה הראשונה והמשטרה. המונח Black Friday נוצר כעגה של שירות הבריאות הלאומי והמשטרה, ונכנס ללקסיקון הפופולרי. מאז 2013, החלה העיתונות להשתמש במונח Mad Friday, על מנת למנוע בלבול עם בלאק פריידיי האמריקאי בנובמבר, שהפך ליותר ויותר פופולרי בבריטניה, עקב שיווק על ידי קמעונאים אמריקאים. בחלקים מסוימים של בריטניה מוכר גם השם Black Eye Friday, בשל המספר הגבוה מהרגיל של קטטות שפורצות בברים, פאבים ומועדונים באזור. לעיתים הוא נקרא Builders' Friday, כאשר הוא יום העבודה האחרון עבור עובדי בנייה רבים. בכמה עיירות, בעיקר במחוז דבון, הוא מוכר גם בשם Factory Friday, כאשר הוא יום העבודה האחרון עבור עובדי מפעל רבים, שמסיימים את עבודתם בצוהרי אותו יום, ומבלים את שארית היום בבילוי בפאבים. כהכנה מראש לחגיגות, מתחילים גורמי המשטרה ושירותי העזרה הראשונה בהכנותיהם לבלאק פריידיי בתחילת חודש דצמבר. ארגון Ambulance Trusts הפועל ברחבי המדינה מתכנן ומציב תאי מעצר לשיכורים ("drunk tanks") במרכזי הערים כדי להקל את העומס בבתי החולים ובתאי המשטרה. חלק מניידות השירות המובחרות יכולות לטפל בעד 11 אנשים בו-זמנית עם שמונה מיטות, מושבים עם רצועות ריסון ושתי מקלחות, ומחירן יכול להגיל לעד 500,000 ליש"ט. במנצ'סטר, גלאי מתכות זמניים, או "קשתות סכין" (knife arches), הוצבו בחלקים העמוסים ביותר של העיר כדי להבטיח לציבור שלא יורשו כלי נשק מכל סוג שהוא. בדצמבר 2013, קידמה משטרת מנצ'סטר רבתי את ההאשטאג #MadMancFriday, כדי לחשוף כמה מהדברים המביכים שחוגגים היו מוכנים לעשות, בתקווה שזה ירתיע אותם מלהשתכר בפומבי שוב בשנה הבאה. ארגון Christian Nightlife Initiatives החל בקמפיין "StaySafe" שמטרתו לעודד התנהגות אחראית ברשתות החברתיות. בדצמבר 2018, משטרת סקרבורו צייצה כל שיחת 999(אנ') שקיבלה כדי להעלות את המודעות. משערים כי בלאק איי פריידיי יוצר לחץ אדיר על המשאבים המקומיים באמצעות התנהגות אנטי-חברתית. בלאק פריידיי מתרחש מדי שנה ביום שישי האחרון שלפני יום חג המולד. "'Black Friday' keeps police busy". BBC News. 22 בדצמבר 2007. נבדק ב-2014-12-05. {{cite news}}: (עזרה) "'Black Friday' keeps crews busy". BBC News. 20 בדצמבר 2008. נבדק ב-2014-12-05. {{cite news}}: (עזרה) "Ambulance service braced for 'Black Friday'". The Guardian. 18 בדצמבר 2008. נבדק ב-2014-12-05. {{cite news}}: (עזרה) "Warning over alcohol at christmas parties as 'Black Friday. for 999 calls looms". Nursing Times. 18 בדצמבר 2008. נבדק ב-2014-12-05. {{cite news}}: (עזרה) "Second snow band brings disruption across much of Wales". BBC News Wales. 17 בדצמבר 2010. נבדק ב-2014-12-05. {{cite news}}: (עזרה) "'Mad Friday': Christmas revellers given alcohol warning". BBC News. 18 בדצמבר 2015. {{cite web}}: (עזרה) The Cumberland News, 18 December 2008: "Cumbrian Police braced for Black Eye Friday" (אורכב 11.12.2014 בארכיון Wayback Machine) Re-linked 2014-12-05 Cumbria Crack, 14 December 2011: "Police crackdown on violence in the countdown to ‘Black Eye Friday’" (אורכב 06.12.2014 בארכיון Wayback Machine) Re-linked 2014-12-05 Real Whitby, 7 December 2012: Black Eyed Friday In Whitby Re-linked 2014-12-05 Nicola Harley, ‏Mad Friday: How police and hospitals are preparing, The Telegraph, 19 December 2014 "Greater Manchester Police prepare for 'Mad Friday'". BBC News. 17 בדצמבר 2010. נבדק ב-23 ביוני 2015. {{cite news}}: (עזרה) Bartlett, Evan (21 בדצמבר 2013). "Mad Friday: Binge-drinking, arrests and dancing with office chairs...Britain at its worst on its busiest night before Christmas". Metro News UK. נבדק ב-23 ביוני 2015. {{cite news}}: (עזרה) "These were all the Scarborough incidents reported to police on 'Black Eye Friday'". The Scarborough News. 24 בדצמבר 2018. נבדק ב-10 בנובמבר 2019. {{cite news}}: (עזרה)